Die wêreld in foto’s – 2 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die wêreldwye pandemie het mense in Peru familielede wat weens Covid-19 dood is, begin veras. Verassing druis egter in teen kulturele sterftetradisies en rituele in die land. Owerhede het in Maart beveel dat alle koronavirus-slagoffers veras moet word, maar het intussen dié reëls verslap. Talle Peruviaanse burgers sê egter dat hospitale steeds op verassing aandring. ŉ Seun help sy pa nisse maak in ŉ begraafplaas aan die buitewyke van Lima, Peru. (Foto: Rodrigo Abd, AP) ŉ Muur van herinnering vir koronavirus-slagoffers in die grootste begraafplaas in Lima, Peru. (Foto: Martin Mejia, AP) Kinders speel by die Martires 19 de Julio-begraafplaas. (Foto: Rodrigo Abd, AP) ŉ Kind speel op haar pa se graf tydens ŉ familiebesoek aan ŉ begraafplaas in Peru. (Foto: Rodrigo Abd, AP) ŉ Lykshuiswerker verwyder ŉ kis met die oorskot van ŉ persoon wat vermoedelik weens Covid-19 dood is. (Foto: Rodrigo Abd, AP)